CELEX: E2012P0001
Language: ro
Date: 2012-01-09 00:00:00
Title: Acțiune introdusă la 9 ianuarie 2012 de Den norske Forleggerforening împotriva Autorității AELS de Supraveghere (Cauza E-1/12)

15.3.2012   
            
            
               RO
            
            
               Jurnalul Oficial al Uniunii Europene
            
            
               C 76/13
            
         Acțiune introdusă la 9 ianuarie 2012 de Den norske Forleggerforening împotriva Autorității AELS de Supraveghere
   (Cauza E-1/12)
   2012/C 76/10
   A fost introdusă o acțiune împotriva Autorității AELS de Supraveghere înaintea Curții de Justiție a AELS la data de 9 ianuarie 2012 de către Den norske Forleggerforening, reprezentată de Juuhl-Langseth, advokat, Advokatfirmaet Schjødt, Munkedamsveien 45, N-0201, Oslo, Norvegia.
   Solicitantul cere Curții de Justiție a AELS:
   
               1.
            
            
               să declare nulă Decizia nr. 311/11/COL a Autorității de Supraveghere a AELS; și
            
         
               2.
            
            
               să oblige Autoritatea AELS de Supraveghere să plătească cheltuielile aferente procedurii.
            
         
      Situația de fapt și de drept și motivele invocate:
   
   
               —
            
            
               solicitantul este Asociația Norvegiană a Editorilor. Membrii săi sunt edituri din Norvegia;
            
         
               —
            
            
               solicitantul cere anularea Deciziei nr. 311/11/COL a Autorității de Supraveghere a AELS, adoptată la 12 octombrie 2011;
            
         
               —
            
            
               solicitantul susține, inter alia, că Autoritatea AELS de Supraveghere:
               
                           —
                        
                        
                           nu a inițiat procedura oficială de investigare, în conformitate cu articolul 1 alineatul (2) din partea I a Protocolului nr. 3 la Acordul privind Autoritatea de Supraveghere și Curtea de Justiție; și
                        
                     
                           —
                        
                        
                           nu a furnizat suficiente argumente în sprijinul deciziei sale, după cum se prevede la articolul 16 din Acordul privind Autoritatea de Supraveghere și Curtea de Justiție.